Cuneiform Tablet Kt 91/k 200 (ArAn 3 360f.)
Cuneiform tablet, dated to the Old Assyrian Period (ca. 1950-1850 BC).
Genre: agreement (contract)
Transliteration:
0.33333 ma-na 5 GÍN KÙ.BABBAR ḫu-bu-lam ša nu-a-e ša ša-lim-IŠTAR GÍR ša a-šur il₅-ba-ni ú-ta-mì-ú-ma iš-tù li-mì-im ma-ṣí-ì-lí a-na ḫu-bu-li-im šu-a-tí DINGIR-ba-ni i-za-az šu-ma nu-a-ú ta-ta-a a-ša-sú i-ṣa-áb-tù DINGIR-ba-ni ú-ba-áb-ší ib-ni-lí DUMU a-al-DU₁₀ a-šur-i-mì-tí DUMU i-dí-we-er tù-tù-ú DUMU a-šur-DU₁₀ en-nam-a-šur DUMU na-ra-am-ZU PUZUR₄-a-šur DUMU a-šur-i-dí ma-aḫ-ri-šu-nu ni-iš a-lim{ki} it-mu-ú a-wa-tí-šu gám-ra ša-lim-IŠTAR ki-ma me-er-i-tí-šu DINGIR-ba-ni ki-ma ra-mì-ni-šu